Številka: 410-104/2020

Datum: 8. 6. 2020

Mestni svet

Mestne občine Ptuj

|  |  |
| --- | --- |
| **ZADEVA:** | Predlog za obravnavo na 17. redni seji Mestnega sveta Mestne občine Ptuj |
|  |  |
| **NASLOV:** | **Predlog Sklepa o izdaji soglasja k zadolžitvi Javnega zavoda za turizem Ptuj** |
| **PRIPRAVIL:** | Oddelek za gospodarske dejavnostiKlavdija Petek, višja svetovalka |
|  |  |
| **PRAVNA** **PODLAGA:** | 23. člen Statuta Mestne občine Ptuj (Uradni vestnik Mestne občine Ptuj, št. 9/07) in 76. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15, 9/17 in 7/19) |
| **POROČEVALEC:** | Andrej Trunk, vodja Oddelka za gospodarske dejavnosti |
|  | Klavdija Petek, višja svetovalka na Oddelku za gospodarske dejavnosti |
| **PRISTOJNO****DELOVNO TELO:** | Odbor za gospodarstvo, Odbor za finance |
|  |  |
| **PREDLOG SKLEPA:** | Mestni svet Mestne občine Ptuj sprejme predlog Sklepa o izdaji soglasja k zadolžitvi Javnega zavoda za turizem Ptuj v predloženem besedilu.  |

Nuška Gajšek

županja

Prilogi:

* predlog sklepa z obrazložitvijo,
* dopis Javnega zavoda za turizem Ptuj, z dne 2. 6. 2020.

 Predlog

 junij 2020

Na podlagi 88. člena Zakona o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) - uradno prečiščeno besedilo, [14/13 - popr.,](http://www.uradni-list.si/1/objava.jsp?sop=2013-21-0433) [101/13,](http://www.uradni-list.si/1/objava.jsp?sop=2013-01-3677) [55/15](http://www.uradni-list.si/1/objava.jsp?sop=2015-01-2277) - ZFisP, [96/15](http://www.uradni-list.si/1/objava.jsp?sop=2015-01-3772) - ZIPRS1617, [13/18](http://www.uradni-list.si/1/objava.jsp?sop=2018-01-0544), 75/19 - ZIPRS2021, 36/20 - ZIUJP in 61/20 - ZDLGPE), četrtega odstavka 13. člena Odloka o proračunu Mestne občine Ptuj za leto 2020 (Uradni vestnik Mestne občine Ptuj, št. 16/19 in 6/20), 32. člena Odloka o ustanovitvi Javnega zavoda za turizem Ptuj (Uradni vestnik Mestne občine Ptuj, št. 3/16 in 1/20) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na svoji \_\_\_ redni seji, dne \_\_\_, sprejel

**SKLEP**

**o izdaji soglasja k zadolžitvi Javnega zavoda za turizem Ptuj**

* 1. člen

Mestni svet Mestne občine Ptuj soglaša z zadolžitvijo Javnega zavoda za turizem Ptuj, Murkova ulica 7, 2250 Ptuj, v obliki dolgoročnega najema posojila za potrebe nemotenega izvajanja odobrenega projekta, v višini 75.000,00 EUR.

* 1. člen

Javni zavod za turizem Ptuj bo zagotavljal sredstva za financiranje dolga iz ne proračunskih virov Mestne občine Ptuj, in sicer iz sredstev povračil projekta.

* 1. člen

Ta sklep začne veljati z dnem sprejema na Mestnem svetu Mestne občine Ptuj.

Številka: 410-104/2020

Datum:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Obrazložitev:**

Javni zavod za turizem Ptuj, Murkova ulica 7, 2250 Ptuj (v nadaljevanju: zavod), je dne 2. 6. 2020, podal vlogo za izdajo soglasja k zadolžitvi zavoda v letu 2020. Zavod je bil uspešen na Javnem razpisu za dvig kompetenc vodilnih turističnih destinacij in razvoj turistične ponudbe v vodilnih turističnih destinacijah v letih 2020 in 2021 Ministrstva za gospodarski razvoj in tehnologijo (trajanje projekta do septembra 2021) in potrebuje premostitvena sredstva za tekoče pokrivanje stroškov projekta, za kar bodo najeli posojilo. Viri za odplačilo glavnice in obresti bodo povračila sredstev navedenega projekta. Mestna občina Ptuj bo z navedenim sklepom zavodu, katerega ustanoviteljica je, omogočila nemoteno izvajanje projekta.

V skladu z 88. členom Zakona o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) - uradno prečiščeno besedilo, [14/13 - popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) - ZFisP, [96/15](http://www.uradni-list.si/1/objava.jsp?sop=2015-01-3772) - ZIPRS1617, [13/18](http://www.uradni-list.si/1/objava.jsp?sop=2018-01-0544), 75/19 - ZIPRS2021, 36/20 - ZIUJP in 61/20 - ZDLGPE) **Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617 in 13/18)** se posredni uporabniki občinskega proračuna, javni gospodarski zavodi in javna podjetja lahko zadolžujejo in izdajajo poroštva, če je z zakonom, ki ureja financiranje občin to dovoljeno in pod pogoji, ki jih določi občinski svet. Zakon o financiranju občin (Uradni list RS, št. [123/06](http://www.uradni-list.si/1/objava.jsp?sop=2006-01-5268), [57/08](http://www.uradni-list.si/1/objava.jsp?sop=2008-01-2416), [36/11](http://www.uradni-list.si/1/objava.jsp?sop=2011-01-1805), [14/15](http://www.uradni-list.si/1/objava.jsp?sop=2015-01-0505) - ZUUJFO, [71/17](http://www.uradni-list.si/1/objava.jsp?sop=2017-01-3416), [21/18 - popr.](http://www.uradni-list.si/1/objava.jsp?sop=2018-21-0943) in [80/20](http://www.uradni-list.si/1/objava.jsp?sop=2020-01-1195) - ZIUOOPE) v 10.g členu določa, da se posredni proračunski uporabniki občinskega proračuna, javni gospodarski zavodi in javna podjetja, katerih ustanoviteljica je občina, ter druge pravne osebe, v katerih ima občina neposredno ali posredno prevladujoč vpliv, lahko zadolžujejo in izdajajo poroštva s soglasjem občine pod pogoji, ki jih določi občinski svet in če imajo te osebe zagotovljena sredstva za servisiranje dolga iz ne proračunskih virov. Soglasje izda občinski svet.

Naloge zavoda so doseganje celovite in kakovostne turistične ponudbe ter promocija in spodbujanje razvoja turizma, kamor sodi tudi kreiranje in izvajanje promocijskih projektov ter razvoj novih turističnih produktov, na nacionalni in evropski ravni. Težave zavodu povzročajo projekti, sofinancirani po razpisih, ki jih morajo izvesti in financirati najprej v celoti iz lastnih virov, šele nato pridobijo del sredstev iz sofinanciranja, saj je kot dokazilo o namenski porabi, k zahtevkom za pridobitev sredstev potrebno priložiti potrdila o že plačanih upravičenih stroških.

Odlok o proračunu Mestne občine Ptuj za leto 2020 (Uradni vestnik Mestne občine Ptuj, št. 16/19 in 6/20 - v nadaljevanju: odlok), v četrtem odstavku 13. člena določa: *»Posredni proračunski uporabniki občinskega proračuna in javna podjetja, katerih ustanoviteljica je občina ter druge pravne osebe, v katerih ima občina neposredno ali posredno prevladujoč vpliv, se smejo v letu 2020 zadolžiti do skupne višine 3.300.000,00 EUR in le, če bodo imeli za odplačilo dolga zagotovljena sredstva iz ne proračunskih virov. Soglasje k zadolžitvi mora izdati mestni svet.«.*

Glede na dovoljeni obseg zadolžitev, določen v odloku, za izdajo predlaganega soglasja ni zadržkov. Zavod v svoji vlogi z dne 2. 6. 2020, ki je priloga tega sklepa, prav tako navaja, da bodo za povračilo dolga zagotovljeni ne proračunski viri Mestne občine Ptuj, in sicer povračila sredstev za projekt s strani ministrstva.

Na podlagi navedenega predlagam Mestnemu svetu Mestne občine Ptuj, da po obravnavi sprejme predlog sklepa v predloženem besedilu.

Pripravila:

Klavdija Petek

 Nuška Gajšek

 županja